paragraph_text: Po navodima romana pripadnost unutarnjoj partiji ne stječe se putem rodbinskih veza, već putem posebnih psiholoških testova kojima se sposobnost vodstva i odanost partiji ustanovljava od najranijeg djetinjstva; Goldsteinova knjiga navodi da pripadnost nije ograničena rasnim predrasudama, odnosno da se među elitom mogu pronaći "Židovi, crnci i punokrvni Indijci".